**BANGHAY ARALIN SA FILIPINO V**

IKATLONG LINGGO – UNANG ARAW

1. **LAYUNIN**

* Naibibigay ang paksa sa napakinggang kwento o usapan.
* Nasasagot ang mga tanong mula sa napakinggang kuwento
* Naipamamalas ang wastong pagsagot sa mga tanong

1. **PAKSA**

Pagbibigay ng Paksa sa Napakinggang Kwento o Usapan

Pagsagot ng mga Tanong mula sa Napakinggang Kwento

**Sanggunian:**

CG p.65

Hiyas sa Pagbasa 5,dd.8-11

Hiyas sa Wika dd. 115 -116

**Kagamitan**

Larawan ng tahanan na napalilibutan ng sari-saring pananim

Tsart ng mga pagsasanay

Dahon ng mga halamang gamot na makikita sa paaralan

Video presentation

1. **Yugto ng Pagkatuto**
2. **Pagbabaybay**

Mga inihandang salita

1. singaw
2. pahilis
3. paglalakbay
4. tagtuyot
5. nagkawatak-watak
6. **Paghahawan ng mga Balakid**

Itapat ang salita sa nakaamang larawan

1. patak-tubig
2. mag-aanyong singaw
3. siklo
4. makalbo ang mga bundok
5. **Pagganyak**

Saan g aba nanggaling ang ulan?

1. **Pagganyak na Tanong**

Ano ang naisip ng bata tungkol sa ulan?

1. **Pamantayan sa Pakikinig**
2. **Gawin Natin**

Babasahin ng guro ang kuwentong “ Ulan, Ulan Saan Ka Naglakbay?”

Aalamin sa pamamagitan ng pakikinig kung ano ang paksa sa kwentong binasa.

1. **Pagtatalakayan**

**Itanong:**  1. Bakit masasabing isang siklo ang paglalakbay ni Patak-tubig?

2. Paano nadadala ng hangin ang mga patak-tubig?

3. Paano nagiging ulap ang singaw? Paano ito nagiging ulan?

4. Sa iyong palagay, ano ang paksa ng kwentong inyong binasa at bakit?

5. Ibigay ang hinihinging impormasyonng talaan ayon sa kwentong napakinggan.

Ano ang nangyari?

Paano nangyari?

Saan nangyari?

Pamagat ng kwento

Sino –sino ang narito?

Bakit nangyari?

Kailan ito nangyari?

|  |
| --- |
|  |

|  |  |  |  |  |  |
| --- | --- | --- | --- | --- | --- |
| New-DepEd-Official-Seal.jpg |  |  |  |  |  |
| cavite.jpgdeped.jpgKagawaran ng Edukasyon | | | | | |
| Ph_seal_cavite_general_trias.pngRehiyon IV-A CALABARZON | | | | | |
| Sangay ng Kabite | | | | | |
| Trece Martires City | | | | | |

**BANGHAY ARALIN SA FILIPINO V**

IKATLONG LINGGO – IKALAWANG ARAW

**I. Layunin**

* Naibibigay ang kahulugan ng mga salitang pamilyar at di-pamilyar sa pamamagitan ngb tono at damdamin
* Nasasagot ang mga tanong sa binasang kwento
* Naipamamalas ang kawilihan sa pakikinig ng kwento

**II. Paksa**

Pagbibigay Kahulugan ng Pamilyar at Di-Pamilyar na Salita sa Pamamagitan ng Tono at Damdamin

**Sanggunian:**

CG p. 66

Suhay 5, dd. 180 - 182

**Kagamitan**

Tsart, plaskards, talatinigan

1. **Yugto ng Pagkatuto**
2. **Pagganyak**

May alam ba kayong pamilyar at di-pamilyar na salita? Magbigay ng mga halimbawa.

1. **Gawin Natin**

Pagbasa ng isang maikling kuwento na pinamagatang “ Kwento ni Mabuti”.

Makinig ng mabuti at humanda sa katanungan pagkatapos.

**“Kwento ni Mabuti”**

Hindi ko na siya nakikita ngunit sinasabi nilang naroon pa siya sa dating pinagtuturuan, sa luma at walang pintang paaralang una kong kinakitaan sa kanya. Sa isa sa mga lumang silid sa ikalawang palapag, sa itaas ng lumang hagdang umiingit sa bawat hakbang, doon sa kung manunungaw ay matatanaw ang maitim na tubig ng isang estero, naroon pa siya’t nagtuturo ng mga kaalamang pang-aklat at bumubuhay ng isang uri ng karunungang sa kanya ko lamang natutuhan.

Lagi ko siyang iuugnay sa kariktan ng buhay, man may kagandahan sa isang tanawin, sa isang kaisipan o sa isang tunog na, nakikita ko siya at ako’y lumiligaya. Ngunit wala anumang maganda sa kanyang anyo at sa kanyang buhay.

**Itanong:**

1. Tungkol saan ang binasang kwento?
2. Ano ang napansin nyo sa mga salitang ginamit sa kwento?
3. Sino kaya ang tinutukoy sa kwento?
4. Saan siya makikita? Ano ang kanyang ginagawa roon?
5. Anu-anong mga pamilyar at di-pamilyar na salita ang iyong nabasa sa kwento?

Narito ang mga halimbawa ng di-pamilyar na salita at ang mga kahulugan nito:

1. salumpuwit – upuan
2. talipandas - makapal ang mukha
3. tsubibo - ferris wheel
4. salipawpaw – eroplano
5. pitak - bahay
6. talaksan - papeles
7. miktinig - microphone
8. alibugha - iresponsable
9. pook-sapot - website
10. katoto - kaibigan

Narito naman ang mga halimbawa ng pamilyar na salita

1. nagulat 6. mesa
2. narinig 7. pagkain
3. bumubuhay 8. itak
4. kaldero 9. aklat
5. ama 10. silid- aralan

**Itanong:**

Alam na ba ninyo kung ano ang ibig sabihin ng pamilyar at di-pamilyar na salita base sa mga ibinigay kong halimbawa.

1. **Gawin Ninyo**

Papangkatin sa apat ang klase, mula sa mga ibinigay na halimbawa ay gagamitin ang mga pamilyar at di-pamilyar na salita sa mga sumusunod:

Pangkat I – sa tula

Pangkat II – sa awit/ trap

Pangkat III – sa dula-dulaan

Pangkat IV – sa pagsulat ng liham

1. **Gawin Mo**

Gamitin sa pangungusap ang mga sumusunod na pamilyar at di-pamilyar na salita

1. punyal
2. katipan
3. mapaniil
4. piging
5. nanunudyo
6. **Isaisip Mo**

Paano natin maibibigay ang kahulugan ng isang pamilyar at di-pamilyar na salita?

1. **Gawaing Pantahanan**

Basahin ang kwentong “ Bakit ang Ginto ay Nasa Ilalim ng Lupa”, itala ang mga salitang di-pamilyar at bigyan ng kahulugan gamit ang talatinigan o diksyunaryo.

|  |  |  |  |  |  |
| --- | --- | --- | --- | --- | --- |
| New-DepEd-Official-Seal.jpg |  |  |  |  |  |
| cavite.jpgdeped.jpgKagawaran ng Edukasyon | | | | | |
| Ph_seal_cavite_general_trias.pngRehiyon IV-A CALABARZON | | | | | |
| Sangay ng Kabite | | | | | |
| Trece Martires City | | | | | |

**BANGHAY ARALIN SA FILIPINO V**

IKATLONG LINGGO – IKATLONG ARAW

I. **Layunin**

* Nagagamit ng wasto ang mga pangngalan at panghalip sa pagtalakay tungkol sa mga tao, bagay, hayop lugar, at pangyayari
* Nakikilala ang pagkakaiba ng pangngalan at panghalip
* Naipakikita ang pagpapahalaga sa ating pambansang sagisag

II. **Paksa**

Paggamit ng wasto ng mga Pangngalan at Panghalip sa Pagtatalakay tungkol sa Mga Tao, Bagay, Lugar at Pangyayari sa Paligid

Pagkilala ng Pagkakaiba ng Pangngalan at Panghalip

**Sanggunian:**

CG p. 65

Suhay 5, pp. 84 -87

**Kagamitan**

Lumang dyaryo o magasin, plaskards, Manila paper, larawan ng punong Narra

1. **Yugto ng Pagkatuto**
2. **Pagganyak**

Pahuhulaan sa mga bata kung anong uri ng punongkahoy ang nasa larawan

1. **Pagganyak na tanong**

**Itanong:**

Sa inyong palagay, bakit tinawag na Pambansang puno ang Narra?

1. **Gawin Natin**

Iparinig ang usapan tungkol sa puno ng Narra at talakayin ang mga tanong pagkatapos.

**Narra: Ang Pambansang Kahoy**

**Belinda:** Pia, Benjie, doon tayo sa lilim ng punong Narra. Karangaan ng bayang ito

Ang Plasang Garcia dahil sa mga punong ito.

**Benjie:** Doon nga tayo, ang lilim at parang preskong –presko.

**Pia:**  At ang ganda-ganda kasi, hitik na hitik sa mga bulaklak, dilaw na dilaw!

**Belinda:** Di ba aralin natin noong nakaraang lingo sa Agham ang tungkol sa mga halaman? Sige, magbalik- aral tayo. Ano ang taguri sa punong Narra?

**Pia:** Narra ang Pambansang Punongkahoy natin, Benjie, kalian pinagtibay ang Batas na gawing Pambansang Punongkahoy ang Narra?

**Benjie:** Noong 1934, kasalukuyang Gobernador ng Pilipinas si Gobernador Frank Murphy ng Amerika.

**Belinda:** Di kaya ito napili ay dahil sa matigas, maraming gamit, popular sa maraming plasa, madaling tumubo at matagal na sa ating mga kagubatan?

**Pia:**  Kaya nga raw makahulugan ang pagpili rito sapagkat sumasagisag sa mga kaugalian, tradisyon at pangarap ng mga Pilipino.

**Belinda:**  At alam ninyo, Narra ang pinakamagandang muwebles, aparador, cabinet at mga pinto ng bahay. Hangang-hanga ang mga taga- Europa, Amerika at iba pang kalapit bansa. Nagluluwas tayo ng mga kagamitang iyan.

**Pia:** Marami rin tayong natutuhan tungkol sa Narra. Ano kaya ang susunod nating pag-aaralan?

**Benjie:** Tungkol naman sa Durian, ang halamang tinaguriang “ Ang Kesong Tumutubo sa mga Kahoy”

**Itanong:**

1. Sino-sino ang mga nag-uusap?
2. Bakit ito napili na maging Pambansang Punongkahoy?
3. Sumasagisag sa anong katangian ng mga Pilipino at Narra?
4. Ano-ano ang mga pangngalan at panghalip na ginamit sa diyalogo?

Ipakita ang tsart na pupunan ng mga salitang ginamit sa usapan.

1. **Gawin Ninyo**

|  |  |  |  |  |  |
| --- | --- | --- | --- | --- | --- |
| TAO | BAGAY | HAYOP | LUGAR | PANGYAYARI | PANGHALIP |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Papangkatin ang mga bata sa lima at magtatala ng mga pangngalan at mga panghalili sa ngalan ng mga sumusunod mula sa binasang usapan.

Pangkat I – tao

Pangkat II – bagay

Pangkat III – hayop

Pangkat IV – lugar

Pangkat V – pangyayari

Bubunot ang magiging lider ng bawat pangkat kung gagawa ng rap, tula, magbabalita, magdudula-dulaan o magbubugtungan.

1. Gawin Mo

Gumupit ng iba’t ibang larawan ng mga tao, bagay, hayop, lugar o pangyayari

Lumikha ng simpleng larawang kwento mula rito. Idikit ang mga ito sa Manila paper.

Gamitin ang mga salitang panghalili sa pangngalang inyong ginamit.

1. **Isaisip Mo**

Ano ang pagkakaiba ng pangngalan at panghalip?

1. **Isapuso Mo**

Sa isang buong papel, gumuhit ng puso, sa loob nito isulat ang pangalan ng isang kasapi ng inyong pamilya na nais mong pasalamatan.

1. **Gawaing Pantahanan**

Sumipi o gumupit sa dyaryo o pahayagan ng isang balita. Bilugan ang mga pangngalan at panghalip na ginamit sa balita at idikit sa kwaderno.

|  |
| --- |
|  |
| cavite.jpgdeped.jpgKagawaran ng Edukasyon | |
| Ph_seal_cavite_general_trias.pngRehiyon IV-A CALABARZON | |
| Sangay ng Kabite | |
| Trece Martires City | |

**BANGHAY ARALIN SA FILIPINO V**

IKATLONG LINGGO – IKA-APAT NA ARAW

I.  **Layunin**

* Nakikilala ang mga hiram na salita sa binasang teksto/ kwento
* Nababaybay nang wasto ang mga salitang hiram na natutunan
* Naipakikita ang pagpapahalaga sa mga salitang hiram

II. **Paksa**

Pagkilala sa mga Hiram na Salita

Pagbabaybay nang Wasto sa mga Salitang Hiram na Natutunan

**Sanggunian:**

CG p. 65

Wika Ko, Wika Mo Filipino 5 dd. 244-245

**Kagamitan**

Plaskards, tsart, larawan ng iba’t ibang mga gamit

III. **Yugto ng Pagkatuto**

1. Pagganyak

Pagpapakita ng iba’t ibang larawan tulad ng:

1. MRT 4. Mall
2. Internet 5. Supermarket
3. Skyway 6. computer
4. **Pagganyak na Tanong**

Sa iyong palagay, may masamang epekto baa ng mga makabagong kagamitan sa atin?

1. **Gawin Natin**

Babasahin ang isang tulang pinamagatang, “ Pilipinas: Paunlad ng Paunlad”

Pagkatapos ay talakayin at itanong:

1. Nagkaroon ba ng masamag epekto ito sa ating kalikasan?
2. Bilang isang mag-aaral, mahalaga bas a inyo ang pagbabagong ito sa ating bansa?
3. Para sa iyo, ano pang mga pagbabago ang nais mong mangyari?
4. Ano-ano ang mga salitang hiram na nabasa o nabanggit sa tula?

1. Gawin Ninyo

Papangkatin ang mga bata sa apat at mula sa mga salitang hiram na naitala gagamitin ang mga ito sa:

Pangkat I – Pagrap

Pangkat II – Paggawa ng tula

Pangkat III – Paggawa ng maikling kuwento

Pangkat IV – Paggawa ng isang sanaysay

1. **Gawin Mo**

Mula sa mahiwagang kahon na ipaiikot, bubunot ang mag-aaral na kung saan huminto ang awit, pipili siya ng isang larawan at huhulaan kung anong salitang hiram ito at gagamitin ito sa pangungusap.

1. keyk
2. spaghetti
3. gadggets
4. kompyuter
5. juice
6. **Isaisip Mo**

Ano ang salitang hiram? Bakit mahalagang matutunan natin ang tamang pagbabaybay nito?

1. **Subukan Ninyo**

Piliin at isulat sa sagutang papel ang salitang hiram na ginamit sa bawat pangungusap

1. Bata pa lang ay mahilig na akong magbasa ng mga magasin.
2. Sa tuwing nauuhaw, nagtitimpla kaagad si Nanay ng malamig na juice.
3. Paborito ng aking kapatid ang malambot at malamig na juice.
4. Bumili sa tindahan si Kuya Tom ng sabong panlaba.
5. Ang mahabang mesa ay kinumpuni ni Tatay.
6. **Gawaing Pantahanan**

Basahin ang isang panayam sa Hiyas sa Pagbasa dd. 102 -103 at itala sa inyong kwaderno ang mga salitang hiram na inyong mababasa. Subukang ibigay ang kahulugan ng mga salitang hiram.